cyanic-selkie/wikianc huggingface dataset:
Viļņi
Mehāniskie viļņi
Viļņa fronte ir virsma, uz kuras visām vides daļinām ir vienāda svārstību fāze. Sākotnējā fronte veidojas, tiekot iesvārstītām tām vides daļiņām, kas atrodas tiešā kontaktā ar viļņu avotu. Svārstību kustībā tiekot iesaistītām tālākām daļiņām, viļņa fronte pārvietojas telpā. Ja viļņu avots ir nekustīgs un izplatības vide ir viendabīga (homogēna), tad viļņa frontei ir avota virsmas simetrija. Attālumu, ko laika vienībā veic viļņa jebkura fronte, sauc par viļņa fāzes ātrumu. Fāzes ātruma vektora virziens sakrīt ar viļņa izplatīšanās virzienu, kurš ir perpendikulārs viļņa frontei. Ja viļņa avota svārstību frekvence ir pastāvīga (\nu=const), tad vidē izplatās monohromatisks vilnis, kurā jebkuru telpas punktu ik pēc vienādiem laika intervāliem (periodiem ) šķērso viļņa fronte, kurai vides daļiņu virziens un fāze (novirze no līdzsvara stāvokļa) atkārtojas. Viļņa garums \lambda ir attālums, kuru viena svārstību perioda laikā veic viļņa fronte. Ja viļņa avots un vide, kurā izplatās vilnis, atrodas savstarpējā miera stāvoklī,, kur v ir viļņa izplatīšanās ātrums.
Naklo pie Notecas
Naklo pie Notecas (pl) ir pilsēta Polijā, Kujāvijas-Pomožes vojevodistē uz rietumiem no Bidgoščas pie Notecas upes, Krajnas (Krajna) vēsturiskajā apvidū. Naklo pie Notecas ir pianista Rafala Blehača (Rafał Blechacz, 1985) dzimtā pilsēta.
Aizkraukles pilskalns
Pilskalns ar senpilsētu ir valsts nozīmes arheoloģiskais piemineklis. 2021. gadā Latvijas Arheologu biedrība pilskalnu atzina par gada arheoloģisko pieminekli Latvijā.
Izpētes vēsture
Aizkraukles pilskalns pētnieku uzmanību sāka saistīt 19. gadsimta vidū. 1839. gadā to uzskicēja Tērbatas Universitātes profesors Frīdrihs Krūze. Tai pašā gadā viņš veica arī pirmos zinātniskos arheoloģiskos izrakumus Latvijas teritorijā 1837. gadā atklātajos Aizkraukles senkapos ap 1 km uz ziemeļrietumiem no pilskalna. Aizkraukles pilskalnu 1840. gadā pieminējis profesors A. Huks, kas saka, ka šī vieta zināma ar daudziem senlietu atradumiem. Tomēr pirmie arheoloģiskie izrakumi Aizkraukles pilskalnā notika tikai 1889. gadā Antona Buhholca vadībā. Tajos atrada senlietas, kas datējamas ar vēlo dzelzs laikmetu un agro metālu periodu. Abos pasaules karos frontes līnija gāja gar pilskalnu, un tā plakanās virsotnes — plakuma — malās izraka tranšejas un nocietinājumus, ko vēlāk aizbēra. Plakums šajā laikā lietots kā aramzeme, un bieža bijusi senlietu parādīšanās zemes virsū darbu laikā.
Afjonkarahisaras ils
Ekonomika
Afjonkarahisaras ila centrālajos rajonos tiek audzētas opija magones, no kurām lielāka daļa tiek audzētas legāli farmakoloģijā izmantojamā opija iegūšanai, kas tiek piegādāts uz ASV, Nīderlandi un citām pasaules valstīm.
2003. gada Eiropas čempionāts basketbolā
2003. gada Eiropas čempionāts basketbolā (EuroBasket 2003) bija 33. kontinenta čempionāts, kas norisinājās Zviedrijā, laika posmā no līdz. Par Eiropas čempioniem kļuva Lietuvas izlase, kas finālā uzvarēja Spānijas izlasi. Bronzas medaļu izcīnīja Itālijas izlase, kas cīņā par bronzas medaļām uzvarēja Francijas izlasi. Par turnīra vērtīgāko spēlētāju tika atzīts Lietuvas basketbolists Šarūns Jasikēvičs, kas kļuva arī par turnīra rezultatīvāko spēlētāju.
Kategoriskais imperatīvs
Trešais formulējums
Trešais kategoriskā imperatīva formulējums aicina sekojot savām gribas maksimām tā, lai cilvēks būtu likumdevējs „Beigu karalistē”. „Beigu karaliste” ir Kanta domas eksperiments, perfektas sabiedrības vīzija, kura ir veidota uz viņa morāles filozofijas premisām.
Afroeirāzija
Afroeirāziju var iedalīt:
Rūperts Šeldreiks
Biogrāfija
Rūperts Šeldreiks dzimis Notingemšīrā, studējis bioloģiju  Kembridžas Universitātē un mācījies Hārvarda Universitātē. No 1974. gada līdz 1985. gadam strādāja Haidarābādu, Āndhra Pradēšā, Indija par augu fiziologu.
Darbi un ietekme
Šeldreiks ir savos pētījumos kā bioķīmiķis nonācis līdz secinājumiem par morfiskajiem laukiem, kas, viņaprāt, ir kā paraugi dabas formām. “Visi dzīvnieki un augi veido un papildina savas sugas kolektīvo atmiņu, arī kristāli un molekulas ievēro sev līdzīgajiem piemītošos ieradumus. Kosmiskā evolūcija apvieno ieražu un radošuma saspēli.” Rūperts Šeldreiks piedāvā strīdīgu hipotēzi. Piemēram, izskaidrojumu – ja žurkas vienā  laboratorijā atklāj risinājumu labirintam, kādēļ citā vietā citas žurkas šo pašu labirintu spēj iziet daudz ātrāk un šo procesu sauc par morfisko rezonansi, apgalvodams, ka arī tas, kādu formu pieņem kristāli, ir drīzāk ieradums, nevis stingrs fizikas likums.
Elmārs Grēns
Elmārs Grēns (dzimis Rīgā) ir latviešu molekulārbiologs. Latvijas Zinātņu akadēmijas īstenais loceklis.
Veicis pētījumus molekulārbioloģijā, gēnu tehnoloģijā, molekulārvirusoloģijā.
Dzīvesgājums
1968. gadā ķīmijas zinātņu doktora disertāciju "Uzbūves ietekme uz beta dikarbonilsavienojumu īpašībām, kvantu ķīmiskie aprēķini". 1970. gadā piedalījās Starptautiskās teorētiskās un praktiskās ķīmijas savienības (IUPAC) kongresa organizēšanā Rīgā.
Darbi
E. Grēns publicējis vairāk nekā 340 zinātnisko rakstu:
Aizkraukles viduslaiku pils
Vēsture
Pils nosaukums atvasināts no Daugavas līvu Aizkraukles pilskalna (Ascrad vai Asscrade) vārda. Livonijas krusta karu laikā 1205. gada vasarā krustneši nodedzināja Aizkraukles pili, piespieda tās iedzīvotājus pieņemt katoļu ticību un dot ķīlniekus.
Datorpele
Bezvadu peles
Peles signāla vadu dažkārt uzskata par traucējošu un ierobežojošu faktoru. Šo nepilnību nav bezvadu pelei. Tomēr bezvadu pelēm ir cita problēma — līdz ar signāla kabeli tās zaudē pastāvīgas barošanas piegādi un darbojas ar autonomiem barošanas avotiem, baterijām vai akumulatoriem.
Kaķa Acs miglājs
Kaķa acs miglāju atklāja Viljams Heršels.
Godolfīna arābu zirgs
Godolfīna ērzeļa karjera
Edvards Koks nelielo zirgu nopirka nevis vaislai, bet, lai izmantotu kā pārbaudes ērzeli, turot ķēvju tuvumā un vērojot ķēvju uzvedību, lai varētu noteikt pareizo laiku vaislas ērzeļa atvešanai. Viss izmainījās, kad ķēvei Roksanai tika plānota pārošana ar ērzeli Hobgoblīnu. Starp ērzeļiem izcēlās sīva cīņa, kurā uzvarēja Godolfīna ērzelis. Ķēve noraidīja tai piemeklēto partneri, izvēloties mazo, drosmīgo arābu. Edvards Koks atļāva sapārot Roksanu ar uzvarētāju. Roksanai piedzima kumeļš Lats (angliski - Lath), kas esot bijis ļoti elegants un skaists kumeļš. Godolfīna ērzelis, Roksana un Lats pēc Edvarda Koka nāves nokļuva pie Godolfīna grāfa. Lats tika pārdots Devonšīras hercogam. Lats sevi pierādīja kā izcilu sacīkšu zirgu, 9 reizes no deviņām uzvarot Ņūmarketas ātruma sacīkstēs. Līdz sacīkstēs sāka piedalīties Flaiing Čailder, Lats skaitījās visātrākais zirgs Anglijā. Otrais kumeļš, kas piedzima šim pārim bija Kade, trešais Regulus. Visi trīs kumeļi izskatījās kā tēvs: zeltaini bēri, neliela auguma, bet ar attīstītiem, spēcīgiem pleciem un krustiem. Visi trīs bija ļoti ātri zirgi un radīja daudzus pēcnācējus. Ar šiem trīs kumeļiem iesākās Godolfīna arābu zirga ērzeļa karjera, pie viņa tika vestas labākās ķēves no visas Anglijas.
Nikolajs Švedrēvics
Viņš piedalījās Stokholmā, kur ieņēma 20. vietu ar rezultātu 43,21 m. Trīs reizes kļuvis par Krievijas čempionu: divreiz šķēpa mešanā (1912, 1914) un vienreiz tāllēkšanā no vietas (1914). Tāpat N. Švedrēvics četras reizes laboja Krievijas rekordu, uzlabojot to no 48,34 m (1911) līdz 52,98 m (1914). Šo rezultāti Latvijas šķēpa metēji pārspēja vienīgi 1924. gadā. Vēl divas reizes sportists uzstādīja Latvijas rekordus šķēpa mešanā — 48,23 m un 49,40 m (1922) —, vēl bijis Latvijas rekordists augstlēkšanā no vietas — 1922. gadā pārvarēja 1,38 m. Viņš bija pirmais latviešu šķēpa metējs, kas pārsniedzis 50 metru robežu — 1913. gadā šķēpu raidījis 50,25 m tālumā.
Dikembe Mutombo
Ārpus basketbola D. Mutombo ir ievērojams ar savu sabiedrisko darbību, veidojot labdarības fondu un atbalstot savu dzimteni Kongo.
2009. gada sezonas noslēgumā D. Mutombo paziņoja par spēlētāja karjeras beigām. 2015. gada septembrī viņš tika uzņemts Basketbola slavas zālē. "Nuggets" un "Hawks" komandas ir iemūžinājušas D. Mutombo 55. numuru.
Inside the Fire
2008. gada 24. martā, "Inside the Fire" tika atskaņots sešpadsmit radio stacijās, iekļuva daudzos mūzikas topos un sasniedza 74. vietu Billboard Hot 100 topā un pirmo vietu Hot Mainstream Rock Chart. Singlu nominēja Grammy balvai kategorijā Grammy balva par labāko smagā roka dziesmu.
Turku revolucionāri
Turku revolucionāri bija Turcijas nacionālās kustības patrioti, kas cīnījās pret Osmaņu impērijas sadalīšanu pēc Mudrosas pamiera noslēgšanas Pirmā pasaules kara sabiedroto starpā. Viņi arī bija pret Sevras līgumu (1920), kas pēc kara bija parakstīts arī no Osmaņu impērijas puses un paredzēja Anatolijas sadalīšanu.
Pēc Turcijas nacionālās kustības izveidošanas un uzvaras Turcijas neatkarības karā, turku revolucionāri likvidēja osmaņu sultanātu un  pasludināja Turcijas republiku.
SIM karte
Fizisko SIM karšu formāti
SIM kartes gadu gaitā kļuvušas mazākas, funkcionalitāte ir neatkarīga no formāta. Pilna izmēra SIM kartēm sekoja mini-SIM, micro-SIM un nano-SIM. Tiek izgatavotas arī iekārtās iemontētas SIM kartes.
Posmtārpi
Augsnē mītošie posmtārpi
Augsnē dzīvo gari, iesārti posmtārpi - sliekas. Visvairāk to ir augsnē, kas bagāta ar trūdošām augu atliekām. Virszemē tās iznāk naktī, bet dienā - pēc lietus (tāpēc dažās valodās tās sauc par lietus tārpiem). Sliekas barojas ar trūdošu zāli, nobirušām lapām un humusu. Priekšējā, smailākajā galā atrodas mute, tālāk saskatāmais paresninājums ir jostiņa, kurai ir nozīme vairošanās procesā. Ķermeņa pakaļgalā atrodas anālā atvere. Sliekas var sarauties un kļūt resnākas vai izstiepties un kļūt tievākas. Garuma un resnuma izmaiņas notiek, darbojoties gredzeniskajai un gareniskajai muskulatūrai. Saraujoties gredzeniskajai muskulatūrai, tārps kļūst garāks un tievāks, kā arī virzās uz priekšu. Saraujoties gareniskajai muskulatūrai, ķermeņa pakaļgals tiek vilkts uz priekšu. Tādējādi, pārmaiņus saraujoties un atslābstot abiem šiem muskulatūras slāņiem, slieka pārvietojas. Rokoties zemē, sliekas balstās uz sariņiem, kas novietoti 4 pāros katra posma vēderpusē un vērsti atpakaļ. Virzoties pa irdenu augsni, tās ar ķermeņa priekšgalu atgrūž augsnes daļiņas. Blīvā augsnē tārps sev ceļu "izēd", laižot augsni cauri gremošanas sistēmai un izmetot caur anālo atveri. Sliekas dzīvo mitrā augsnē. Iestājoties sausumam vai salam, tās ielien dziļākos augsnes slāņos.
Roberts Perišs
2003. gadā uzņemts Basketbola slavas zālē.
Kolkasrags
Vēsture
Kolkasrags ir viena no rakstu avotos vissenāk pieminētajām vietām Latvijas teritorijā (vēsturiskais tā nosaukums bija Domesnes). Mervalas rūnu akmens, kas tiek datēts ap 1040. gadu, piemin vikingu Svenu, kas bieži braucis ap Kolkasragu (Tumisnis) uz Zemgali (Simkala).
2005. gada Eiropas čempionāts basketbolā
Pasaules čempionāta kvalifikācija
2006. gada Pasaules čempionātam basketbolā kvalificējas:
Hidrodinamika
No hidrodinamikas viedokļa galvenās šķidrumu īpašības ir plūstamība un nepārtrauktība, un tiek pieņemts, ka šķidrumi nepretojas stiepei.
Juris Alunāns
Studenta gadi
Tikai 1856. gada sākumā Alunāns nolika prasīto eksāmenu, iestājās filoloģijas fakultātē, otrā semestrī sāka studēt valsts zinātnes (cameralia). Viņš iepazinās ar Krišjāni Valdemāru. Kopā draugi rīkoja “latviešu vakarus”, kuros runāja par latviešu nacionālo kultūru. Savus uzskatus pulciņa dalībnieki pauda laikrakstā “Mājas Viesi s”. Alunāns bija viens no aktīvākajiem redakcijas darbiniekiem. "Daži (Gaiduļu Paula, Balss, 1878, 24. nr.) Alunānu apzīmē par pulciņa kroni, «ne ārējā izskatā, bet dedzībā, drošībā, cerībā un nepiekūstošā darbībā... Dzirkstele, kas aizdedzināja atdzisušo tautas mīlestību, ir dzirkstījusi iz J. Alunāna dedzīgās sirds; rasas piliens, kas atdzīvināja neskaitāmās sirdīs tautības jušanu, mātes valodas cienīšanu, ir rasinājis iz viņa svabadās krūts.» — rakstīja T. Zeiferts.
Pēdējie gadi
1862. gadā Juris Alunāns piedalījās Krišjāņa Valdemāra izveidotā laikraksta "Pēterburgas Avīzes" tapšanā, tika izvirzīts par tās vadītāju, bet veselības stāvokļa pasliktināšanās dēļ bija spiests atteikties.
Darbi
Juris Alunāns bija pirmais nozīmīgais latviešu filologs un literārās valodas veidotājs, viņš izveidoja aptuveni piecsimt jaunvārdu, no kuriem vairums ātri ieviesās ikdienas valodā.
Bartinas ils
Bartinas ils ir administratīvi teritoriālā vienība Turcijas ziemeļos, Melnās jūras reģionā. Robežojas austrumos ar Kastamonas ilu, dienvidos ar Karabikas ilu, rietumos ar Zonguldakas ilu, bet ziemeļos to apskalo Melnā jūra. Ila administratīvais centrs un lielākā pilsēta ir Bartina. 2010. gadā ilā dzīvoja 187 758 iedzīvotāju, bet tā kopējā platība ir 2 140 kvadrātkilometri.
Datora tastatūra
Tastatūru tipi pēc funkcijām
Tastatūras pēc to funkcijām iedalās vairākas grupās.
Regīna Ločmele
Biogrāfija
No 1997. gada nodarbojas ar uzņēmējdarbību: bija koncertfirmas "VIP Promotion" izpilddirektore (līdz 2007), darbojās apsardzes centra "Jaguārs" valdē (2003—2008), bija Latvijas Drošības biznesa asociācijas valdes locekle. Strādāja arī par "Rīgas namu pārvaldnieka" klientu apkalpošanas nodaļas vadītāju. 2007. gadā Regīna aizstāvēja sociālo zinātņu maģistra grādu vadības zinātnē.
Memfisas "Grizzlies"
Savas pastāvēšanas vēsturē "Grizzlies" nav izcīnījuši nevienu NBA čempionu titulu. Mājas spēles komanda aizvada FedExForum arēnā.
Vairāki kluba statistikas rekordi pieder Spānijas basketbolistam Pau Gazolam, kurš komandā vairs nespēlē, toties tās sastāvā ir viņa brālis Marks Gazols.
Roberts I (Drē grāfs)
Kopā ar brāli Luiju VII Roberts I piedalījās Otrajā Krusta karā un Damaskas aplenkšanā 1148. gadā. 1158. gadā cīnījās pret angļiem un piedalījās Sēzas aplenkšanā 1154. gadā.
Silja Festival
Sākotnēji tas ar nosaukumu Wellamo bija Somijas uzņēmuma Effoa īpašumā. 1992. gadā pārbūvēts Vācijā, ieguva nosaukumu Silja Festival un pārgāja bijušā Effoa meitas uzņēmuma Silja Line īpašumā.
Silja Festival uzsāka kursēt līnijā Rīga—Stokholma, nomainot līdz šim šajā līnijā kursējošo prāmi Vana Tallinn. Prāmis Silja Festival tajā laikā bija lielākais pasažieru kuģis, kāds jebkad ir kursējis pastāvīgā maršrutā no Rīgas līdz brīdim, kamēr to nomainīja kuģis Isabelle, kaut gan neregulāri Rīgā ir piestājuši arī lielāki kruīza kuģi. Silja Festival kursēja līnijā Rīga—Stokholma paralēli ar pasažieru prāmi Romantika.
2013. gada maijā Silja Festival līnijā Rīga—Stokholma aizstāja ar kuģi Isabelle, kas līdz šim ar nosaukumu Isabella piederēja kuģniecībai Viking Line.
Krišjānis Valdemārs
Dzīvesgājums
Liepājā sāka literāro darbību, izdodot grāmatu “300 stāsti” (1853) un rakstot dzeju gan latviešu, gan vācu valodā.
Studiju gados K. Valdemārs publicēja Dundagas mācītāja F. Bankava 1721. gadā sacerēto dzejojumu vācu valodā par Dundagu ("Dondangen") ar savām piezīmēm par folkloras materiāla vākšanas nozīmi ("Das Inland", 1855, 14-16) un no 1856. gada laikrakstā "Mājas Viesis" krievu un vācu presē rakstus par dabas zinātnēm.
Krišjānis Valdemārs un «Pēterburgas Avīzes» (1862—1865)
Būdams labs diplomāts, 1865. gada aprīļa sākumā Valdemārs rakstīja Krievijas žandarmērijas štāba priekšniekam N. Mezencevam, ka viņa avīze ir "pati piesardzīgākā visā Krievijā", bet, neraugoties uz to, ir pakļauta "visā Krievijā smagākajai cenzūrai", ka viņam nācies aizstāvēties jau pret 10-15 sūdzībām, kuru autoriem, daudziem vācu muižniecības un garīdzniecības pārstāvjiem inteliģentā tonī ieturētā latviešu avīze liekas "nīstama un visādi apkarojama"
Evandželīna Lilī
Nikola Evandželīna Lilī (Nicole Evangeline Lilly; dzimusi, Fortsaskačevānā, Kanādā) ir kanādiešu aktrise un rakstniece. Plašaku atpazīstamību ieguvusi ar Keitas Ostenas lomu ABC seriālā "Pazudušie" (2004—2010), par ko nominēta Zelta globusa balvai un ieguvusi Ekrāna aktieru ģildes balvu. 2008. gadā viņa atveidoja Koniju Džeimsu Amerikas Kinoakadēmijas balvu ieguvušajā kara filmā "Sapieris" (2008), kam sekoja loma zinātniskās fantastikas filmā "Cietais tērauds" (2011).
Ruslans Salejs
Spēlētāja karjera
2011. gada vasarā Salejs atgriezās Eiropā, pievienojoties KHL klubam Jaroslavļas "Lokomotiv". 2011. gada 7. septembrī spēlētājs gāja bojā Jaroslavļas aviokatastrofā.
Kernave
Vēsture
Vairāk kā 450 gadus Kernaves pilskalni bija pamesti un apauguši ar mežu. Pirmos arheoloģiskos izrakumus 19. gadsimta vidū veica brāļi Tiškeviči, vēlāk V. Sirokomla. Kopš 1967. gada lietuviešu studenti Kernaves pilskalnos sāka pulcēties uz vasaras saulgriežu Rasas svētkiem, ko padomju varas iestādes mēģināja izskaust. 1979. gadā izrakumus atsāka Viļņas Universitātes arheologi 1979. gadā, ko turpināja Lietuvas Vēstures institūta arheologi (1980—1983).
Briežvaboļu dzimta
Briežvaboļu dzimta (la) ir visēdāju vaboļu dzimta.
Dveins Veids
Bērnība
Dveins Veids ir dzimis Čikāgas dienvidos, Ilinoisas štatā, Dveina seniora un Jolindas Veidu ģimenē. Viņa vecāki izšķīrās un viņš dzīvoja kopā ar savu tēvu un pamāti Ilinoisas štata Robinsā, šeit viņš aizvadīja savu bērnību.
2004.—2005. gada sezona
Pirms 2004.—2005. gada sezonas "Heat" iemainīja no Losandželosas "Lakers" vienu no līgas labākajiem centra spēlētājiem Šakilu O'Nīlu, līdz ar to kļūstot par vienu no galvenajiem pretendentiem uz uzvaru čempionātā. Komanda uzlaboja savu uzvarēto—zaudēto spēļu bilanci no 42—40 iepriekšējā sezonā uz 59—23 2004.—2005. gada sezonā. Izslēgšanas spēļu pirmajā kārtā D. Veids vidēji spēlē guva 26,3 punktus, atdeva 8,8 rezultatīvas piespēles un savāca 6 atlēkušās bumbas. "Heat" guva uzvaru pār Ņūdžersijas "Nets". D. Veids turpināja uzrādīt labu sniegumu arī otrajā play-off kārtā, kurā vidēji spēlē guva 31 punktu, savāca 7 atlēkušās bumbas un atdeva 8 rezultatīvas piespēles. Šajā kārtā tika pieveikta Vašingtonas "Wizards" vienība. "Heat" uzvaru sēriju apturēja iepriekšējās sezonas NBA čempioni Detroitas "Pistons", kas uzvarēja Austrumu konferences finālā septiņu spēļu sērijā. Konferences fināla otrajā un trešajā spēlē viņš guva 42 un 36 punktus, neskatoties uz saslimšanu un savainojumu. Ar savainojumiem D. Veids mocījās arī vairākās citās konferences finālsērijas spēlēs, tādēļ uz laukuma pavadīja ierobežotu laiku.
2007.—2008. gada sezona
Tā kā komandai bija zema uzvarēto—zaudēto spēļu bilance un D. Veids vēl joprojām izjuta sāpes kreisajā celī, "Heat" galvenais treneris lika D. Veidam izlaist sezonas pēdējo 21 spēli, lai izietu OssaTron kreisā ceļa apstrādi. Sezonā viņš vidēji spēlē guva 24,6 punktus, atdeva 6,9 rezultatīvas piespēles, savāca 4,2 atlēkušās bumbas un pārtvēra 1,7 pretinieku piespēles.
2008.—2009. gada sezona
2008.—2009. gada sezonā Maiami kluba spēlētājs kļuva par pirmo līgas vēsturē, kurš sezonas laikā gūst vismaz 2000 punktus, atdod 500 piespēles, pārtver 100 piespēles un bloķē 100 metienus, kā arī viņš bija pirmais spēlētājs, kurš ir bloķējis vismaz 100 metienus, būdams īsāks par 1,82 m. Tāpat viņš ir piektais spēlētājs līgas vēsturē, kurš sezonas laikā guvis vismaz 2000 punktus, atdod 500 piespēles un pārtver 150 piespēles. Ar uzvaru pār Šarlotas "Bobcats" ar 97—92 D. Veids palīdzēja "Heat" kvalificēties izslēgšanas spēlēm, tāpat tā kļuva par otro komandu līgas vēsturē, kas kvalificējās izslēgšanas spēlēm pēc iepriekšējā sezonā gūtajām mazāk kā 15 uzvarām. Uzvarā pār Ņujorkas "Knicks" aizsargs guva 55 punktus (63% precizitāte no spēles), savāca 9 atlēkušās bumbas un atdeva četras rezultatīvas piespēles. Trijās ceturtdaļās viņš guva 50 punktus, taču pēc tam tika nosēdināts malā, viņam pietrūka viena gūta punkta līdz komandas rekorda atkārtojumam (56 punkti — Glens Raiss). Sezonā kopumā viņš vidēji spēlē guva 30,2 punktus, kas bija labākais rādītājs visā līgā, tādējādi viņš saņēma sezonas rezultatīvākā spēlētāja balvu. Vēl viņš vidēji spēlē atdeva 7,5 piespēles, savāca 5 atlēkušās bumbas, pārtvēra 2,2 pretinieku piespēles un bloķēja 1,3 metienus. Viņš šajos rādītājos apsteidza L. Džeimsu un Kobi Braiantu, kuri savukārt apsteidza "Heat" līderi sezonas vērtīgākā spēlētāja balsojumā.
Karjera ASV izlasē
Pēc labi aizvadītās debijas sezonas NBA D. Veids tika iekļauts ASV basketbola izlases sastāvā startam 2004. gada Atēnu olimpiskajās spēlēs, kur komanda izcīnīja bronzas medaļu. Pusfinālā ASV zaudēja vēlākajiem čempioniem Argentīnas izlasei, visā turnīrā ASV izlase zaudēja trijās spēlēs. Šī bija pirmā reize, kad NBA spēlētāju pārstāvētā ASV izlase (Dream Team) neizcīna olimpisko zelta medaļu vīriešu basketbola turnīrā. D. Veids vidēji spēlē guva 7,3 punktus un savāca 1,9 atlēkušās bumbas. No 2003. gadā draftētajiem spēlētājiem šīs komandas sastāvā bija iekļauti arī Lebrons Džeimss un Karmelo Entonijs.
Bajburtas ils
Ģeogrāfija
Bajburtas ils robežojas ar Erzurumas, Erzindžanas, Gimišhanes, Trabzonas un Rizes iliem.
Savojas Adele
1115. gada 3. augustā Parīzes Dievmātes katedrālē notika Adeles kāzas ar Luiju VI. Luijam viņa bija otrā sieva. Adele tika uzskatīta par neglītu, taču vienlaikus par laipnu un dievbijīgu. Laulībā piedzima astoņi bērni - seši dēli, no kuriem otrais kļuva par Luiju VII, un divas meitas:
Maiks Modano
Spēlētāja karjera
Profesionālā spēlētāja gaitas Modano uzsāka 1988.—89. gada sezonā, pēc tam, kad iepriekšējā vasarā ar kopējo pirmo numuru Minesotas "North Stars" viņu bija izvēlējusies 1988. gada NHL draftā. Lai gan savā pirmajā NHL sezonā viņš līgā aizvadīja vien divas spēles, jau nākamajā sezonā viņš bija nostiprinājies Minesotas kluba sastāvā. 1993. gadā franšīzei pārceļoties uz Dalasu, Modano pārceļas līdz ar klubu, tajā spēlējot līdz pat 2009.—10. gada sezonas beigām. Modano bija kļuvis par Dalasas "Stars" simbolu. 1998.—99. gada sezonā viņš bija arī viens no komandas vilcējspēkiem, "Stars" vienībai izcīnot Stenlija kausu. Sākot ar 2007. gadu, Modano rezultativitāte samazinājās, kas 2010. gada vasarā spieda "Stars" vienību paziņot, ka jauns līgums ar Modano netiks noslēgts, kā rezultātā spēlētājs pievienojās Detroitas "Red Wings" rindām.
Īsspārņu dzimta
Apraksts
Visbiežāk tās ir maza vai neliela izmēra vaboles (viena līdz 35 mm garumā). Šīs vaboles var viegli identificēt pēc to īsajiem spārniem.
Feniķija
Feniķija ir senas teritorijas nosaukums, kas kā šaura zemes strēle apmēram 8—25 km platumā stiepās gar Vidusjūras austrumu piekrasti. Lielākā Feniķijas daļa atrodas mūsdienu Libānas teritorijā.
Feniķiešu civilizācijas uzplaukums
Feniķiešu organizētā tirdzniecība plauka, ļaujot viņiem gūt milzīgu tirdzniecības un starpniecības peļņu līdz ap 680.-670.g. p.m.ē., kad Vidusjūras austrumu piekrastē arvien vairāk pastiprinājās Asīrijas ekspansija. Drīz vien viena no galvenajām un bagātākajām feniķiešu pilsētām Tīra nonāca Asīrijas rokās.
Krāšņvaboļu dzimta
Krāšņvaboļu dzimta (la) — visēdāju vaboļu dzimta, kurā ir vairāk nekā 15 000 sugu 450 ģintīs. Latvijā sastopamas 45 sugas.
Lielie kapi
Izveidošana
Tā kā bēru reliģiskos rituālus likums atļāva veikt tikai baznīcās, bet pa pilsētas vārtiem zārkus izvest drīkstēja tikai īsi pirms to atslēgšanas vai aizslēgšanas, tad mirušo apbedīšana jaunajā kapsētā radīja problēmas. Izmaiņas bēru ceremonijas norisē, noteica ēku (kapelu un kapliču) nepieciešamību kapu teritorijā — laika gaitā Pilsētas kapos uzcēla vairākas celtnes, gan kopējai, gan individuālai lietošanai. Jau 1773. gada rudenī namdara J. H. Krāmera (Krahmer) vadībā kapu luterāņu daļā pie ieejas uzcēla astoņstūru koka kapelu ar skārda jumtu un zvanu torni, kuru tā sienu krāsojuma dēļ sāka dēvēt par Zaļo kapelu. Zāle bija paredzēta bēru ceremonijām (līdz tam tās tika pieļautas tikai pilsētas baznīcās), bet pagrabs kalpoja kā kapenes tiem, kas nevēlējās atsevišķu kapavietu zemē. 1832. gadā, kad koka sastatnes bija satrunējušas un jauniem šķirstiem vairs nebija vietas, 133 uzkrātos nelaiķus apbedīja kopējā masu kapā, aizberot kapenes un uzliekot kopēju akmens krustu, bet 43 ievērojamākos nelaiķus pārnesa uz t. s. Mūra velvēm. Jēkaba kapos kapliču uzcēla 1793. gadā, un tās pagrabu kā kapenes izmantoja līdz 1856. gadam. Šo kapliču pārbūvēja 1886. gadā pēc arhitekta Otto Reinholda Zīversa (Sievers) projekta.
Labiekārtošana
Sākotnēji kapi nebija labiekārtoti — kopiņas atradās dažādās vietās bez noteiktas kārtības. 18. gadsimtā Johans Kristofs Broce tos savos zīmējumos attēlojis kā smilšu lauku. Pirmās ziņas par žogu celšanu ap kapiem ir no 1802. gada, kad arhitekts Kristofs Hāberlands (Haberland) un būvmeistars Johans Daniels Gotfrīds koka žoga vietā izveidoja žogus no sarkaniem ķieģeļiem ar koka latiņu starpposmiem. Tos cēla gar vecāko kapu daļu un pabeidza 1807. gadā. Toreiz kapu teritorija aizņēma 36,7 hektārus.
Izpostīšana un slēgšana
Kapi arī pēc kara atradās Latvijas luteriskās baznīcas pārvaldījumā un turpināja pildīt savas funkcijas, līdz saskaņā ar LPSR Ministru Padomes 1950. gadā pieņemto lēmumu kapu pārzināšanu nodeva Rīgas pilsētas Komunālo pakalpojumu ministrijas pakļautībā. 1953. gadā saskaņā ar Rīgas pilsētas Darbaļaužu deputātu padomes Izpildu komitejas lēmumu Lielos kapus slēdza daļēji, bet 1969. gadā — pilnībā.
Pieminekļi
Vairums 18.—19. gadsimta pieminekļi ir formās vienveidīgi amatnieku darbi bez lielas mākslinieciskas vērtības: vaļējas vai slēgtas urnas uz postamentiem, dekorētas ar čūskām kā mūžības vai tauriņiem kā dvēseles simboliem, lauztas kolonnas vai koku stumbri bez lapām (nolauzts koks simbolizēja cilvēka aprauto mūžu, bet katrs nocirsts zars — mirušu dzimtas locekli). 19. gadsimta 30. gados sāka parādīties pirmie kapu krusti, raksturīgi šim periodam arī augsti, akmenī kalti obeliski un piramīdas, prizmas un stēlas, bet pirmie mākslinieciski vērtīgie pieminekļi attiecas uz laiku īsi pirms Pirmā pasaules kara. Profesionālais izpildījuma līmenis liek domāt, ka greznākos pieminekļus, kā tolaik bija pieņemts, iegādājās vai nu Iekškrievijā, vai ārzemēs (Vācijā). Kapu pieminekļiem bija pieejami daudzi paraugi, kurus varēja izmantot tieši, kombinēt, uzlabot, rēķinoties ar pasūtītāja gaumi un sociālo stāvokli.
Active Directory
Objekti
Active Directory (AD) ir hierarhiska struktūra ar objektiem. Ir trīs tipu pamata kategoriju objekti: Active Directory uztur informāciju par objektiem, ļauj organizēt objektus, vada piekļuvi tiem, un kontrolē, regulē drošības noteikumus.
Meži, koki un domēni
Savādāk AD var iedalīt saitos (vietās), tā ir fiziskā (ne loģiskā) grupēšana, tās pamatā ir IP apakštīkli. Saitus iedala pēc pieslēguma veida: Saitā var būt viens vai vairāki domēni, savukārt domēns var saturēt vienu vai vairākus saitus. Projektējot Aktīvo direktoriju ir svarīgi ņemt vērā tīkla datplūsmu, kura veidojas pie AD datu sinhronizācijas starp saitiem.
Kodolziema
Pirmais par kodolziemas rašanās iespējamību izteicās ASV fiziķis Karls Seigans, bet vēlāk ar aprēķiniem to pamatoja PSRS fiziķis Valentīns Aleksandrovs. Šie darbi tika plaši atspoguļoti plašsaziņas līdzekļos un izsauca lielu rezonansi. Pēdējā laikā gan vairāki fiziķi šos pētījumus ir apstrīdējuši, lai arī nav pilnībā pierādīta to aplamība.
Satversmes tiesas lietu par vēlēšanu tiesībām saraksts
Procentu barjera
2002. gads — I. Ančāns ("Mūsu zeme"), A. Rubins un L. Strelēvics apstrīdēja 5 % barjeras piemērošanu Saeimas vēlēšanās. Pieteikums tika noraidīts.
Valodu saime
Par valodu saimi sauc radniecīgu valodu grupu, kas apvienota pēc to kopējā priekšteča — pirmvalodas.
Teledesic
Sākotnējais 1995. gada plāns paredzēja 840 aktīvus pavadoņus 700 km augstās orbītās. 1997. gadā tika pārskatīti plāni, un shēma paredzēja vairs tikai 288 pavadoņus 1400 km orbītas.
Vikivārdnīca
Šajā vārdnīcā tiek iekļauta gramatika, tulkojumi un vārdu pārveidojumi. Tajā var atrast arī informāciju par vārdu cilmi (etimoloģiju), fonētiskajām īpašībām un citām lietām.
Sparta
Vēsture
Sparta (sengr. Σπάρτη, lat. Sparta) jeb Lakedaimonija (sengr. Λακεδαίμων, lat. Lacedaemon) — sākotnēji 5 apmetņu polisa, vēlāk valsts Helladā, Peloponēsas pussalā IX-II gs.p.m.ē. Izveidojās XII gs. p.m.ē. doriešu iekarotajā Lakonijas ielejā, VIII-VII gs.p.m.ē. iekaroja Mesēniju (kur jau dzīvoja citi radniecīgi dorieši), izveidojot polisu.
Tiek uzskatīts, ka Sparta ir Hērakla dzimšanas vieta. 11.—10. gadsimtā p.m.ē. Peloponēsas pussalā ienāca dorieši un nodibināja tur trīs valstis, no kurām spēcīgākā izrādījās Sparta. Spartai bija viena no spēcīgākajām armijām Grieķijā. Spartā bija trīs kārtas: spartieši, perioiki, heloti. Spartieši bija iekarotāju — doriešu pēcteči, perioiki un heloti — pakļauto ahajiešu pēcteči. Spartieši valdīja un karoja, perioiki kala ieročus un maksāja nodevas, heloti apstrādāja zemi un novāca ražu. 7.—6. gadsimtā p.m.ē. visa Lakonijas zeme tika sadalīta 9000 vienādos zemes gabalos, kas atbilda spartiešu saimju skaitam. Sparta kopā ar sabiedrotajiem uzvarēja Atēnas Peloponēsas karā un kļuva par ietekmīgāko valsti Grieķijā. 4. gadsimtā p.m.ē. sāka samazināties pilntiesīgo spartiešu skaits. Grieķu—persiešu karu laikā bija 8000 pilntiesīgo spartiešu, ap 420. g.p.m.ē. — vairs tikai 4000, 4. gadsimtā p.m.ē. vidū — ap 1500, bet 3. gadsimtā p.m.ē. — tikai 100 pilntiesīgu spartiešu. 146. gadā p.m.ē. Spartu iekaroja Roma, bet 27. gadā p.m.ē. Sparta kļuva par Romas Ahajas provinci.
Zvīņnešu dzimta
Izskats un īpašības
Zvīņnešu mēle ir ļoti gara, ārēji atgādinot aukliņu. Tā nav piestiprināta pie mēles kaula, un iestiepjas dziļi rīklē un vēdera dobumā. Šāda mēle ir arī skudrulāčiem un nektārsikspārnim (Anoura fistulata). Mēle atrodas starp krūšu kaulu un elpvadu. Lielākajiem zvīņnešiem mēle var sasniegt 40 cm garumu, bet tās diametrs ir tikai 0,5 cm.
Uzvedība un barība
Zvīņnešiem nav zobu un spējas košļāt. Tie ar saviem asajiem priekšķepu nagiem uzrok termītu vai skudru pūžņus un kukaiņu ejās iebāž savu garo mēli. Zvīņnesim ir īpaši dziedzeri, kas izdala lipīgas siekalas, ar tām nosedzot mēles virsmu. Termīti un skudras pielīp pie mēles un nevar aizbēgt. Dažas sugas, piemēram, mazais koku zvīņnesis (Phataginus tricuspis) spēj karāties savā astē koka zarā, kamēr ar nagiem atskrāpē koka mizā paslēpušos kukaiņus.
Etelstans
Dzīvesgājums
Miris 939. gadā Glosterā. Pēc viņa nāves vikingi uz laiku atkal iekaroja Jorku.
Inulīns
Inulīns ir augu rezerves polisaharīds, kas cietes vietā dabīgi veidojas un uzkrājas dāliju gumos, kā arī pieneņu un cigoriņu saknēs. Atrodams arī sīpolu, puravu, ķiploku, banānu sastāvā. No dažādiem augiem iegūtais inulīns nav strukturāli identisks — atšķiras tā polimerizācijas pakāpe (tādēļ atšķiras arī vielas molmasa).
Orhideju dzimta
Orhideju dzimta (Orchidaceae) ir plaša viendīgļlapju augu dzimta, sastopama gandrīz visā pasaulē. Zināmas līdz 24500 orhideju sugām. Vairākums sugu sastopamas tropos, lietus mežos.
Satversmes tiesas lietas par valodu lietojumu
Elektroniskie mediji
2003. g. — PCTVL Saeimas deputāti apstrīdēja 75% minimālo kvotu raidīšanai latviešu valodā privātajām raidorganizācijām. Pieteikums tika apmierināts.
Marmora jūra
Hidroloģija
Upes ieplūst pārsvarā no Anatolijas (Āzijas) puses, no Eiropas puses, Trāķijas, plūst ļoti maz upju.
Ūdens līmenis Melnajā jūrā ir augstāks nekā Egejas jūrā, kā rezultātā cauri Marmora jūrai uz Egejas jūru plūst mazāk sāļa ūdens straume. Savukārt dziļākajos ūdens slāņos straume plūst pretējā virzienā, no Vidusjūras uz Melno jūru piegādājot sāļo Vidusjūras ūdeni.
Jūlija Stepaņenko
Politiskā darbība
2021. gada augustā J. Stepaņenko bija Aināra Šlesera veidotās partijas "Latvija pirmajā vietā" dibinātāju skaitā un tika nosaukta kā partijas Valsts prezidenta amata kandidāte. Tika plānots, ka 14. Saeimas vēlēšanās 2022. gada 1. oktobrī viņa kandidēs ar pirmo numuru Rīgas vēlēšanu apgabalā.
Jansens
Jansens var būt:
Fredijs Merkūrijs
Grupa Queen
Merkūrijs kļuva par Queen solistu. Viņa balss diapazons bija piemērots gan baritonam, gan tenoram, 4 oktāvu apjomā. Viņa balss dotības bija izcilas, kaut arī viņš nekad nebija mācījies vokālo mākslu. Merkūrijs deva lielu ieguldījumu Queen repertuārā. 1973. gadā iznāca albums Queen, 1974. gadā Queen II, kuriem Merkūrijs sarakstīja apmēram pusi no dziesmām. Kad 1981. gadā iznāca Queen Greatest Hits izlases albums, tajā no 17 dziesmām 10 bija Merkūrija sarakstītas.
Nāve
Merkūrijs nekad nebija slēpis savu biseksualitāti. Apmēram 1987. gadā Merkūrijs uzzināja, ka saslimis ar AIDS. Saprotot, ka nav atlicis daudz laika dzīvot, viņš sarīkoja grandiozas svinības savā 41. dzimšanas dienā, uzaicinot apmēram 700 viesus viesnīcā Eivisas salā Vidusjūrā.
Seksuālā orientācija
Lai gan daži komentētāji apgalvoja, ka Fredijs Merkūrijs slēpa savu seksuālo orientāciju no sabiedrības, citi apgalvoja, ka viņš bija "atklāti homoseksuāls". 1974. gada decembrī, kad tika jautāts tieši, vai viņš ir gejs, viņš atbildēja: "Pasniegsim to šādi: bija laiks, kad es biju jauns un zaļš. Tā ir lieta, kam iet cauri daudzi skolas vecuma puikas. Arī es esmu piedzīvojis pāris skolas puiku izjokošanas. Sīkākās detaļās neizplūdīšu." Homoseksuāli akti starp pieaugušiem vīriešiem, kas ir vecāki par 21 gadu, Apvienotajā Karalistē tika dekriminalizēti 1967. gadā, tikai septiņus gadus pirms šīs intervijas. Deviņdesmitajos gados publisko pasākumu laikā viņš bieži turējās tālāk no sava partnera Džima Hatona.
Andris Bērziņš (Latvijas prezidents)
Biogrāfija
Andris Bērziņš dzimis 1944. gadā Nītaurē. 1958. gadā beidzis Nītaures septiņgadīgo skolu, vidējo izglītību ieguvis Siguldas 1. vidusskolā (absolvējis 1962. gadā). Dienējis padomju armijā. 1971. gadā pabeidzis Rīgas Politehnisko institūtu radioinženiera specialitātē. Mācījies arī LVU Ekonomikas fakultātē (rūpniecības plānošanas specialitātē), kuru absolvējis 1988. gadā.
Politiskā darbība
A. Bērziņš ir turīgs, viņa īpašumi ļauj viņu uzskatīt par miljonāru. Saskaņā ar VID publiskojamo datu bāzē atrodamo valsts amatpersonas deklarāciju, 2006. gadā, bez augšminētajiem, A. Bērziņš ieņēmis šādus amatus: SEB bankas prezidenta padomnieks, AS "Lode" padomes loceklis, AS "Valmieras stikla šķiedra" padomes loceklis, SIA "SEB līzings" padomes loceklis un AS "SEB atklātais pensiju fonds" padomes priekšsēdētājs. Šajā deklarācijā ir norādīti viņa īpašumā esoši 30 zemes īpašumi vairākos Latvijas pagastos. 2007. gada amatpersonas deklarācijā ir norādīts darījums, kurā viņš ieguvis 4 535 635 latus, pārdodot sev piederošās AS "Lode" akcijas. Savukārt 2010. gadā, stājoties Saeimas deputāta amatā, viņš norādījis, ka aizdevumos izsniedzis vairāk par 1 000 000 latu, kā arī viņa īpašumā ir vairāk kā 30 nekustamie īpašumi dažādās Latvijas vietās.
Latvijas Valsts prezidentūra
paziņoja, ka atkārtoti nekandidēs uz Latvijas Valsts prezidenta amatu.
Augusts Sabe
Augusts Sabe (et; dzimis 1909. gada 1. septembrī, miris 1978. gada 27. vai 28. septembrī) bija viens no pēdējiem izdzīvojušajiem igauņu mežabrāļiem, kas slēpās Igaunijas mežos un cīnījās pret Igaunijas padomju okupāciju.
Anna Kendrika
Skatuves karjeru sākusi bērnībā. Piedalījusies 1998. gada Brodvejas mūziklā High Society, par šo lomu tika nominēta Tony balvai.
Ferencs Lists
"Ceļojumu gadi"
Itālijā Lists pirmo reizi vēsturē nospēlēja solo koncertu, bez citu mūziķu līdzdalības. Tas bija pārdrošs lēmums, kas pilnībā nošķīra koncertu uzstāšanās no salona.
Lists iepazīstas ar Karolīnu Vitgenšteinu, krievu ģenerāļa sievu. 1847. gadā viņi nolemj apvienoties, bet Karolīna bija precējusies, un viņa bija kaislīga katolicisma piekritēja. Tādēļ nācās panākt šķiršanos un jaunu salaulāšanos, kam bija nepieciešama Krievijas imperatora un Romas pāvesta atļauja.
Vēlīnais periods
1866. gadā Lists dodas uz Veimāru, sākas tā sauktais otrais Veimāras periods. Viņš mitinājās pieticīgā sava bijušā dārznieka mājiņā. Tāpat kā agrāk, pie viņa brauc jaunie mūziķi — starp tiem arī Edvards Grīgs, Aleksandrs Borodins, Aleksandrs Ziloti.
Medņu ģints
Medņi, medņu ģints (Tetrao) ir viena no fazānu dzimtas (Phasianidae) ģintīm, kas apvieno divas sugas.
Datubāzu pārvaldības sistēma
Datubāzu pārvaldības sistēmas mērķi
DBPS ir jānodrošina spēcīgi rīki datu aprakstīšanai. Rīkiem ir jāpiedāvā laba kontrole pār dažādiem datu aprakstiem, ieskaitot gan fizisko, gan loģisko aprakstu. Lielākā nozīme ir datu konsistencei starp dažādiem datu aprakstiem. Lai veicinātu lietojumprogrammas attīstību un tālāku izstrādi, datu aprakstiem jābūt viegli pieejamiem un viegli maināmiem. Vieglai datu pārraudzībai nepieciešami lietotājam draudzīgi rīki, kas palīdzētu datu struktūru veidošanā un apstrādē.
Rikijs Ruvio
NBA
2019. gada vasarā R. Ruvio noslēdza trīs gadu līgumu ar Fīniksas "Suns", kurā tika paredzēts 51 miljonu dolāru liels atalgojums. 2020. gada 16. novembrī viņš tika aizmainīts uz Oklahomasitijas "Thunder" maiņas darījumā pret Krisu Polu (kopā ar R. Ruvio "Thunder" ieguva arī Kelliju Obrē, Taju Džeromu, Džeilenu Leku un nākotnes drafta tiesības, bet uz "Suns" devās arī Abdels Naders), bet divas dienas vēlāk nosūtīts uz savu pirmo NBA komandu Minesotas "Timberwolves" ("Thunder" ieguva pretī Džeimsu Džonsonu un drafta tiesības, bet viena drafta izvēle pavadīja arī R. Ruvio uz "Timberwolves").
Ebreji
Ēģiptes verdzība
Kad ēģiptieši hiksus padzina, viņu sabiedrotie ebreji tika pakļauti verdzībai, jo ēģiptieši viņus uzskatīja par ienaidniekiem. Ap 1020. g. p.m.ē. "likumu tēvs”, pravietis Mozus panācis ebreju atbrīvošanu. Kļuvuši brīvi, ebreji caur Sīnāja pussalu nonāca Kanānā, kuru viņi jau bija pametuši pirms apmēram 400 gadiem. Viņi mēģināja izspiest no auglīgās un vilinošās Kanānas tās iedzīvotājus — kanāniešus, bet tie viņus sākumā smagi sakāva. Tomēr ebreji neatlaidās. Rūgtā sakāve piespieda klejojošās ebreju ciltis sākt apvienošanos. Pēc vairāku cilšu apvienošanās ebrejiem izdevās ieņemt senāko Tuvo Austrumu pilsētu — Jēriku. Ebreji šo pilsētu nopostīja, bet tās kanāniešu iedzīvotājus nogalināja vai pakļāva verdzībai.
Senās ebreju valsts izveidošanās
Kanānas dienvidu daļu joprojām turpināja kontrolēt jau pieminētie filistieši, kas bija izveidojuši nelielu valsti, kura balstījās uz Dzelzs laikmeta kultūru (filistieši jau plaši pielietoja dzelzs ieročus un darbarīkus). Ap 1050. g. p.m.ē. filistieši, izmantojot savu tehnoloģisko un militāro pārākumu, smagi sakāva ebrejus un ieguva kontroli gandrīz pār visu Kanānas teritoriju. Ebrejiem draudēja nopietnas briesmas tikt pilnīgi pakļautiem filistiešiem. Tādēļ filistieši izrādījās daudz bīstamāks pretinieks par kanāniešiem.
Diasporas periods
Diasporas laiks ebreju vēsturē un kultūrā ievērojams arī ar to, ka atrodoties tālu no Jūdejas, ebreju emigranti parasti apguva grieķu valodu, kā arī pārņēma daudz ko no grieķu paradumiem un idejām. Šis process pastiprinājās arī Jūdejā pēc Maķedonijas Aleksandra nāves, kad to sākotnēji sagrāba Ptolemaju Ēģipte, bet vēlāk selucīdu Sīrija, kas centās ar varu helenizēt ebrejus.
Lendžu pagasts
Lendžu pagasts ir Rēzeknes novada teritoriāla vienība Latgalē. Robežojas ziemeļos ar Bērzgales pagastu, austrumos ar Ludzas novada Zvirgzdenes pagastu, dienvidaustrumos ar Ludzas novada Cirmas pagastu, dienvidos ar Griškānu pagastu, rietumos ar Vērēmu pagastu. Pagasta centrs atrodas Lendžos.
Purvi
Tuzers, Vardivpūrs.
Ķiģelis
Ķiģelis var būt:
DVD
DVD (no en — "Ciparu daudzpielietojuma disks" jeb Digital Video Disc — "Ciparu video disks"), ir datu nesējs optiska diska formātā. Oficiāli DVD tika prezentēts 1995. gadā. Tam ir tādi paši izmēri kā kompaktdiskam (CD), bet DVD var uzglabāt vairāk nekā sešas reizes vairāk informācijas nekā CD. DVD formāts tika izveidots tā, lai DVD atskaņotāji varētu nolasīt arī CD diskus.
Esmē Dentersa
Esmē Dentersa (nl; dzimusi Arnhemā, Gelderlandē, Nīderlandē) ir nīderlandiešu dziedātāja. Savu karjeru sāka, publicējot YouTube vietnē savas iedziedātās mākslinieku dziesmu kaverversijas. 2009. gadā izdeva savu debijas studijas albumu Outta Here, kura producents ir Džastins Timberleiks. Nīderlandē tas sasniedza topa 5. vietu, Beļģijā tas ierindojās 55. vietā. Debijas singla Outta Here videoklipu viņa publicēja savā oficiālajā YouTube kanālā 2009. gada 22. maijā. 3. septembrī tika publicēts dziesmas Admit It videoklips.
Valērija Adamsa
2003. gada Pasaules čempionātā viņa izcīnīja piekto vietu, tobrīd būdama vien astoņpadsmit gadus veca.
HTML
Standarta versijas
Jaunas HTML standarta versijas vairs nav plānotas, taču HTML5 nemitīgi turpina savu attīstību WHATWG un W3C vadībā.
Lielā Shizma
Ar Romas impērijas galvaspilsētas pārvietošanu uz Bizantiju (Konstantinopoli), pie austrumu kristietības centriem pievienojās arī šī pilsēta. Gadsimtu gaitā pastāvēja spriedze starp veco galvaspilsētu un tās bīskapu (pāvestu) un jauno galvaspilsētu un tās bīskapu (patriarhu). Abas kristietības tradīcijas vēl vairāk attālinājās līdz ar Rietumromas impērijas sagrāvi un Vidusjūras rietumu krasta nonākšanu barbaru valdnieku pakļautībā.
Viens no ievērojamākajiem kristīgās mācības atšķirības punktiem un nerimstošu abu pušu strīdus cēloņiem bija rietumu kristietībā no Spānijas ienākušais Nīkajas-Konstantinopoles ticības apliecības papildinājums (filioque), kuru neatzina austrumu baznīcas. Abas baznīcas atšķīra arī rietumu kristietībā arvien vairāk ieviestais celibāts garīdzniecības pārstāvjiem un atšķirīgs valsts un baznīcas attiecību modelis.
Esplanāde (Rīga)
Esplanāde (fr no la — nolīdzināt) ir 8,75 hektārus plašs parks Rīgas centrā, kuru ierobežo Elizabetes, Kalpaka, Krišjāņa Valdemāra un Brīvības ielas. Parkā atrodas pieminekļi M. Barklajam de Tolli, O. Kalpakam, Rainim, J. Rozentālam, kā arī Kristus Piedzimšanas pareizticīgo katedrāle, Latvijas Nacionālais mākslas muzejs un Latvijas Mākslas akadēmija. Ik gadu septembrī Esplanādē notiek Dzejas dienu pasākumi. Cauri parkam izbūvēts veloceļš Centrs—Berģi.
Pieminekļi
1960. gadā izveidoja "varoņu aleju" (kas atradās bijušā jāšanas ceļa malā) ar bronzas krūšutēlu galeriju (1969. gadā tika uzstādīta granīta piemiņas plāksne). Pēc Latvijas neatkarības atjaunošanas 1991. gadā šie krūšutēli pazuda un Esplanāde atguva seno nosaukumu.
Andrija
Vēsture
Vēstures avotos pirmoreiz minēta 915. gadā kā Trani pilsētai piederošs ciems. Pastāvīgas pilsētas tiesības ieguvusi ap 1046. gadu. 14. gadsimtā Anžū valdīšanas laikā kļuva par hercogistes centru.
Sandrīna Grida
Karejera
2006. gada Eiropas gada labākā jaunā spēlētāja un 2009. gada Eiropas gada labākā spēlētāja. 2007. gada WNBA draftā S. Gruda tika izvēlēta ar kopējo 13. numuru. WNBA pārstāvējusi Konektikutas "Sun" un Losandželosas "Sparks"
Dzelzceļa līnija Tukums II—Jelgava
Tukums II—Jelgava ir 56 km gara dzelzceļa līnija Latvijā, kuru 1904. gadā uzbūvēja Ribinskas dzelzceļu sabiedrība. Posms Tukums—Jelgava bija daļa no Ventspils—Maskavas—Ribinskas dzelzceļa līnijas. Līdz pasažieru pārvadājumu slēgšanai 1998. gadā pa šo līniju kursēja vietējās satiksmes vilciens Rīga—Jelgava—Ventspils (agrāk vēl arī dīzeļvilciens Rīga—Jelgava—Tukums II), bet pašlaik šī līnija tiek izmantota vienīgi kravas vilcienu satiksmei.
Acoustic Ladyland
Vēsture
2005. gada Acoustic Ladyland ieguva BBC Džeza prēmiju kā 2005. gada labākā grupa. Viņu trešais albums Skinny Grin nāca klajā V2 ierakstu kompānijā 2006. gada novembrī.
Gulbenes viduslaiku pils
Vēsture
Kad Livonijas kara sākumā 1558. gada jūlijā krievu karaspēks pirmo reizi uzbruka arhibīskapa robežcietoksnim Viļakas (Marienhauzenas) pilij, Rīgas arhibīskapijas vasaļi pie Gulbenes pils sapulcēja 600 vācu jātnieku un 3000 latviešu karavīru un devās pretī iebrucējiem. Tomēr kaujā pret iebrucējiem viņi tika sakauti un atkāpās uz Raunas pili. 1559. gadā pēc uzvaras Tirzas kaujā Gulbenes pili ieņēma Ivana IV karaspēks. Kādu laiku pils pakļāvās Livonijas karalim Magnusam, bet 1577. gadā tā atkal nonāca krievu karaspēka rokās. Tāpat kā citur Vidzemē, arī Gulbenes apkārtnē krievu karaspēks šajā laikā noslepkavoja vai aizveda gūstā lielāko daļu iedzīvotāju. Pēc Livonijas kara beigām 1582. gada Jamas Zapoļskas miera līgumā tā nodēvēta par Gulbenes pilsnovada citadeli (, Гольбин городище). pēc līguma noslēgšanas Gulbenes pilsnovads kļuva Livonijas hercogistes Cēsu vaivadijas stārastiju.
Kaspars Cipruss
Latvijas izlase
Latvijas pieaugušo izlases sastāvā K. Cipruss jau 19 gadu vecumā spēlēja 2001. gada Eiropas čempionāta finālturnīrā, ar kuru kopā izcīnīja 8. vietu. Šajā čempionātā K. Cipruss bija izlases trešais centra spēlētājs, vidēji spēlē viņš pavadīja tikai 6,2 minūtes un guva 3 punktus. 2003. gada Eiropas čempionātā K. Cipruss Latvijas izlases sastāvā nespēlēja, taču 2005. gadā atkal bija iekļauts Latvijas izlasē. Arī 2005. gada čempionātā K. Cipruss nespēlēja daudz, vidēji spēlē 13,7 minūtēs viņš guva 2,7 punktus. 2007. gada Eiropas čempionāta kvalifikācijas turnīrā K. Cipruss bija izlases pamatcentrs un kļuva par vienu no komandas līderiem, gūdams vidēji spēlē 14,3 punktus un izcīnīdams 6,2 bumbas zem groziem. Taču pašā finālturnīrā K. Cipruss laukumā pavadīja tikai 5 minūtes, būdams izlases trešais centrs aiz Andra Biedriņa un Raita Grafa.
Liva Tailere
Liva Tailere (en; dzimusi Ņujorkā, ASV) ir amerikāņu aktrise. Viņa ir grupas Aerosmith vadošā vokālista Stīvena Tailera meita. 14 gadu vecumā viņa uzsāka modeles karjeru, taču pēc ātrāk kā pēc gada viņa pievērsās aktrises karjerai. Aktrises karjeru uzsāka ar lomu filmā Silent Fall (1994). Vēl 1990. gados filmējās tādās filmās kā Empire Records (1995), Heavy (1996), "Tas, ko tu dari" (That Thing You Do!, 1996), "Skaistuma nolaupīšana" (Stealing Beauty, 1996), Inventing the Abbotts (1997), Cookie's Fortune (1999).
Ģeometrija
Aksiomas
Eiklīda ģeometrijas aksiomas, kuras tika formulētas III—IV gs. p.m.ē., kalpoja par ģeometrijas pamatu līdz XIX gs. otrai pusei, jo labi aprakstīja fizisko telpu. Ar pieciem Eiklīda postulātiem bija par maz, lai pilnībā aprakstītu visu ģeometriju, un 1899. gadā Hilberts piedāvāja savu aksiomu sistēmu. Hilberts sadalīja aksiomas pa grupām: piederības, kongruences, nepartrauktības (tajā skaitā Arhimēda aksioma),pilnības un paralelitātes aksiomas. Vēlāk Šurs aizstāja kongruences aksiomas ar kustības aksiomuām, bet pilnības aksiomas vietā sāka lietot Kantora aksiomu. Ar Eiklīda ģeometrijas aksiomu sistēmas palīdzību ir iespējams pierādīt visas skolā pazīstamās teorēmas.
Eksistē arī citas aksiomu sistēmas, kuru pamatā, neskaitot punktu, taisni un plakni, ir nevis kustība, bet kongruence, kā Hilbertam, vai attālums - kā Kaganam. Cita aksiomu sistēma saistīta ar vektoru jēdzienu. Visas viņas ir izvadītas viena no otras, tas ir - aksiomas no vienas sistēmas var pierādīt kā teorēmas no citas.
HTTP
Piemērs
(papildināts ar rindas pārnesumu)
Neptūna pavadoņi
Pavadoņu izcelsmes teorija
Tikušas izstrādātas vairākas teorijas par Tritona satveršanas mehānismu. Jaunākā teorija postulē, ka Tritons tika satverts trīskāršā ķermeņu sadursmē. Pēc šīs teorijas Tritons ir palikušais dubultobjekta elements, kurš izjuka, saduroties ar Neptūnu. Dubultobjekti, divu objektu asociācija, kas saturēta savstarpējā gravitācijas spēka ietekmē, ir samērā izplatīti trans-Urāna elementi (>10%; pazīstamākie ir Plūtons-Hārons).
Krustpils pilsētas ebreju pamatskola
Tolaik pieņemtais likums "Par Latvijas izglītības iestādēm" bija progresīvākais Eiropā, kas deva iespējas saņemt izglītību mazākumtautību bērniem dzimtajā valodā.
29. oktobris
29. oktobris ir gada 302. diena pēc Gregora kalendāra (303. garajā gadā). Līdz gada beigām ir atlikušas 63 dienas.
Texas hold 'em
Texas hold 'em ir viens no populārākajiem pokera veidiem.
Texas Hold'em No Limit
Par uzvarētāju tiek paziņots spēlētājs, kuram rokās ir spēcīgākā kombinācija, vai arī tas, kurš uzliekot likmi, licis pārējiem spēlētājiem nomest savas kārtis. Otrā uzvaras metode ļauj spēli uzvarēt arī ar vājāku kāršu kombināciju. To mēdz dēvēt par blefu.
Minerālu uzskaitījums no Š līdz Ž
Minerāli sakārtoti pēc to nosaukumiem latviešu valodas alfabēta secībā.
Jēkabmiesta Marijas skola
Vēsture
Skola bija pilnīgā valsts apgādē. Jaunajā skolā mācības ilga 4 gadus. Skolnieces nāca no amatnieku, sīktirgotāju un strādnieku dzimtām.
Vispasaules Tīmekļa konsorcijs
Vispasaules Tīmekļa konsorcijs ( jeb W3C) ir konsorcijs, kas veido standartus jeb "rekomendācijas" vispasaules tīmeklim. Konsorciju vada Tims Bērnerss-Lī, sākotnējais URL (Vienotais resursu vietrādis), HTTP (Hiperteksta transporta protokols) un HTML (Hiperteksta iezīmju valoda) radītājs.
AT4
AT4 dod iespēju kājniekiem iznīcināt vai neitralizēt bruņumašīnas, kaut gan tas nav pietiekami jaudīgs, lai iznīcinātu moderno kaujas tanku. To var pielietot arī improvizēto nocietinājumu un būvju iznīcināšanai. Granātmetējs un lādiņš ir izgatavots un sapakots kopā pirms lietošanas. AT4 granātmetējs pēc izšaušanas vairs nav lietojams.
Saab ar AT4 ir ievērojami pārdošanas panākumi, padarot to par ļoti izplatītu vieglo prettanku ieroci pasaulē. AT4 (granātmetējs ar granātu) maksā ap 1480 ASV dolāriem. AT4 ir apmēram 25 valstu armiju bruņojumā, tai skaitā Latvijas. ASV un dažās NATO valstīs AT4 stājās M72 LAW vietā.